钦定古今图书集成/明伦汇编/氏族典/第248卷 > 张镛
## 钦定古今图书集成/明伦汇编/氏族典/第248卷 > 张镛

按《万姓统谱》：“镛，肥乡人。少业儒，有文誉，中永乐十八
年乡试，初授近官，朝廷见而器奖之。时风宪缺员，选
授监察御史，风纪凛然。出为平凉知府，访利病得失，
锄强暴，绥善良，一郡咸畏威服德。三载奏绩，入见，上
素闻其涩苦，名以盐运乃财货之司，非廉介不能釐
其弊也。”遂拜镛山东都转运盐运使。剔宿蠹，饶国计，
雅称上意焉。